Pentti Palmunen

Pentti Päiviö Palmunen (21. heinäkuuta 1921 Laitila – 8. maaliskuuta 2002 Turku) oli suomalainen maanviljelijä ja osuustoimintaliikkeen vaikuttaja, joka sai maanviljelysneuvoksen arvonimen. 

Palmusen vanhemmat olivat maanviljelijä Johan Petter Palmunen ja emäntä Maria Aleksandra Sonkkila ja puoliso vuodesta 1950 Ritva Maria Wallin. Palmunen tuli ylioppilaaksi Uudenkaupungin yhteislyseosta 1941 ja valmistui maatalousteknikoksi Mustialan maamiesopistosta 1946 ja agronomiksi Helsingin yliopistosta 1949. Hän oli Varsinais-Suomen maanviljelysseuran kasvinviljelyagronomi 1949–1955, Hankkijan Turun konttorin neuvonta-agronomi 1955–1962 ja maanviljelijä Hylkilahden tilalla Kakskerrassa vuodesta 1967 ja Turussa 1952–1988. Kakskerran kunnanvaltuuston jäsen Palmunen oli vuodesta 1954 ja Turun kaupunginvaltuuston jäsen 1973–1984. Palmusella oli myös lukuisia muita luottamustehtäviä, mukaan lukien Hankkijan hallintoneuvosto, jonka jäsen hän oli 1974–1988, varapuheenjohtaja 1978–1985 ja puheenjohtaja 1985–1987. Maanviljelysneuvoksen arvonimen 1979 saanut Palmunen hukkui hiihtoretkellä kevättalvella 2002.

Lähteet

Aiheesta muualla
 

Suomalaiset osuustoimintaliikkeen vaikuttajat
Suomalaiset maanviljelijät
Turun kaupunginvaltuutetut
Kakskerran kunnanvaltuutetut
Maanviljelysneuvokset
Vuonna 1921 syntyneet
Vuonna 2002 kuolleet